28 Μαρτίου, 2025

**Ευρωπαϊκός Διαγωνισμός Στατιστικής**

**Εθνική Φάση - Αποτελέσματα**

Η Στατιστική Υπηρεσία, το Υπουργείο Παιδείας, Αθλητισμού και Νεολαίας, το Πανεπιστήμιο Κύπρου και η Κυπριακή Στατιστική Εταιρεία ανακοινώνουν την ολοκλήρωση της Εθνικής φάσης του Ευρωπαϊκού Διαγωνισμού Στατιστικής 2024-25.

Δικαίωμα συμμετοχής στην εθνική φάση του Ευρωπαϊκού Διαγωνισμού Στατιστικής είχαν όλοι οι μαθητές/μαθήτριες δευτεροβάθμιας εκπαίδευσης που φοιτούσαν σε αναγνωρισμένα εκπαιδευτικά ιδρύματα της Κύπρου. Οι μαθητές/μαθήτριες συμμετείχαν σε ομάδες των 2 έως 3 ατόμων και για κάθε ομάδα είχε οριστεί, από το σχολείο, ένας υπεύθυνος εκπαιδευτικός, ο ρόλος του οποίου ήταν η επίβλεψη της εργασίας, ο συντονισμός και η καθοδήγηση της ομάδας. Οι ομάδες συμμετείχαν σε μία από δύο κατηγορίες, ως ακολούθως:

Κατηγορία A: Λυκειακός κύκλος [μέχρι 18 ετών στις 31/12/2024]

Κατηγορία B: Γυμνασιακός κύκλος [μέχρι 16 ετών στις 31/12/2024]

Ο Διαγωνισμός περιλάμβανε δύο εργασίες. Η Πρώτη Εργασία, στην οποία έλαβαν μέρος συνολικά 164 ομάδες αποτελούμενες από 461 μαθητές/μαθήτριες, περιλάμβανε τρία μέρη ως ακολούθως: (α) Δοκίμιο βασικών γνώσεων, (β) Δοκίμιο χρήσης επίσημων πηγών στατιστικών δεδομένων και (γ) Δοκίμιο ερμηνείας στατιστικών εκθέσεων. Οι 10 πρώτες ομάδες με την υψηλότερη βαθμολογία στην κατηγορία του Λυκείου και οι 11 πρώτες (λόγω διπλής ισοβαθμίας στη δέκατη θέση) στην κατηγορία του Γυμνασίου, προκρίθηκαν στη Δεύτερη Εργασία, κατά την οποία οι ομάδες έπρεπε να ετοιμάσουν μια παρουσίαση στατιστικής ανάλυσης δεδομένων, προϊόν επεξεργασίας ενός συνόλου δεδομένων το οποίο δόθηκε από τους διοργανωτές. Οι ομάδες παρουσίασαν την εργασία τους ενώπιον κριτικής επιτροπής. Η τελική κατάταξη των ομάδων με βάση τη βαθμολογία της Δεύτερης Εργασίας, ανέδειξε τη νικήτρια ομάδα σε κάθε κατηγορία.

Βραβεύονται οι νικήτριες ομάδες της εθνικής φάσης, μία από την κατηγορία Α και μία από την κατηγορία Β, καθώς και οι ομάδες που έχουν τη δεύτερη υψηλότερη βαθμολογία. Οι νικήτριες ομάδες λαμβάνουν τα εξής βραβεία: κάθε μαθητής/μαθήτρια-μέλος της νικήτριας ομάδας 200 ευρώ, ο/η υπεύθυνος εκπαιδευτικός της νικήτριας ομάδας ένα tablet και το σχολείο της ομάδας τιμητική πλακέτα. Οι ομάδες στη δεύτερη θέση της κατάταξης λαμβάνουν τα ακόλουθα βραβεία: κάθε μαθητής/μαθήτρια-μέλος της νικήτριας ομάδας 100 ευρώ και ο/η υπεύθυνος εκπαιδευτικός της νικήτριας ομάδας μία γραφική ταμπλέτα. Οι δύο πρώτες ομάδες σε κάθε κατηγορία, κατά σειρά επιτυχίας, έχουν το δικαίωμα να εκπροσωπήσουν την Κύπρο στην Ευρωπαϊκή φάση του διαγωνισμού.

Πληροφορίες σχετικά με τη διοργάνωση της τελετής βράβευσης θα ανακοινωθούν εν ευθέτω χρόνω.

Τα αποτελέσματα της Εθνικής φάσης του Ευρωπαϊκού Διαγωνισμού Στατιστικής 2024-25 είναι τα ακόλουθα:

**Κατηγορία A: Λυκειακός κύκλος [μέχρι 18 ετών στις 31/12/2024]**

**1ο Βραβείο και δικαίωμα συμμετοχής στην ευρωπαϊκή φάση του διαγωνισμού:**

Απονέμεται στην ομάδα: **LAGGERS2** από το **ΛΥΚΕΙΟ ΑΓΙΟΥ ΓΕΩΡΓΙΟΥ ΛΑΚΑΤΑΜΕΙΑΣ**

**2ο Βραβείο και δικαίωμα συμμετοχής στην ευρωπαϊκή φάση του διαγωνισμού:**

Απονέμεται στην ομάδα: **DASTATS3** από το **ΛΥΚΕIΟ ΑΡΧΙΕΠΙΣΚΟΠΟΥ ΜΑΚΑΡIΟΥ Γ ΔΑΣΟΥΠΟΛΗΣ**

**Εύφημη Μνεία:**

Απονέμεται στις ομάδες:

**DASTATS1** από το **ΛΥΚΕIΟ ΑΡΧΙΕΠΙΣΚΟΠΟΥ ΜΑΚΑΡIΟΥ Γ ΔΑΣΟΥΠΟΛΗΣ**

**Λ.ΛΑΤΣΙΩΝ1** από το **ΛΥΚΕΙΟ ΛΑΤΣΙΩΝ**

**OUTLIARS** από το **MED HIGH ENGLISH PRIVATE SCHOOL**

**Κατηγορία B: Γυμνασιακός κύκλος [μέχρι 16 ετών στις 31/12/2024]**

**1ο Βραβείο και δικαίωμα συμμετοχής στην ευρωπαϊκή φάση του διαγωνισμού:**

Απονέμεται στην ομάδα: **LANIMINDS** από το **ΛΑΝΙΤΕΙΟ ΓΥΜΝΑΣΙΟ**

**2ο Βραβείο και δικαίωμα συμμετοχής στην ευρωπαϊκή φάση του διαγωνισμού:**

Απονέμεται στην ομάδα: **MATHSTAR1** από το **ΓΥΜΝΑΣΙΟ ΑΡΧΑΓΓΕΛΟΥ ΛΑΚΑΤΑΜΕΙΑΣ**

**Εύφημη Μνεία:**

Απονέμεται στις ομάδες:

**SAMPLES** από το **MED HIGH ENGLISH PRIVATE SCHOOL**

**CRAZYLAND** από το **ΛΑΝΙΤΕΙΟ ΓΥΜΝΑΣΙΟ**

**STATHEROES** από το **ΑΘΗΝΑΪΔΕΙΟ ΓΥΜΝΑΣΙΟ ΚΑΘΟΛΙΚΗΣ**